1. ΠΡΟΕΔΡΙΚΟΝ ΔΙΑΤΑΓΜΑ της 1/10 Φεβρ.1933 Περί προσωπικού των φαρμακείων. Άρθρ.1.-Το προσωπικόν των φαρμακείων αποτελείται: 1)Εκ του διευθύνοντος φαρμακοποιού. 2)Εκ των βοηθών φαρμακοποιών επιστημόνων. 3)Εκ των βοηθών των φαρμακείων. 4)Εκ των μαθητών των φαρμακείων. Άρθρ.7.-Αι εξετάσεις είναι προφορικαί. Κατά τας προφορικάς εξετάσεις ο υποψήφιος εξετάζεται: 1)Επί του καταρτισμού των φαρμακείων και των εν χρήσει εις τα φαρμακεία φαρμακευτικών σκευών (καταποτιοκοπτών, ιγδίων, κοσκίνων, θερμομέτρων, αραιομέτρων, σταθμών κλπ.). 2)Επί των γενικών γραμμών της ελληνικής φαρμακοποιίας, της εν αυτή αναγραφομένης ποσολογίας των φαρμάκων και των εν αυτή μεθόδων παρασκευής γαληνικών φαρμάκων. 3)Επί των περί των δηλητηρίων και των ναρκωτικών γενικών διατάξεων. Αι πρακτικαί εξετάσεις συνίστανται: 1)Εις  αναγνώρισιν δρογών και φαρμακευτικών και  χημικών σκευασμάτων δυναμένων ν’ αναγνωρισθώσιν οργανοληπτικώς. 2)Εις ακριβή ανάγνωσιν, διατίμησιν και εκτέλεσιν τουλάχιστον  συνταγών,   εκτελουμένων   παρουσία   των   μελών (Αντί της σελ.797) Σελ.797(α) 255-147 Προσωπικό Φαρμακείων 34.Θ.η.1 της εξεταστικής επιτροπής και 3)Εις παρασκευήν δύο τουλάχιστον αποθέτων φαρμάκων. Αι πρακτικαί εξετάσεις γίνονται εν φαρμακείω καθοριζομένω υπό του προεδρεύοντος της εξεταστικής επιτροπής. Τα προς εκτέλεσιν των συνταγών υλικά, οσάκις το φαρμακείον, εν ω γίνεται η εξέτασις, δεν είναι δημόσιον, προμηθεύονται οι υποψήφιοι ιδίαις αυτών δαπάναις. “2.Κατ’ εξαίρεσιν των απαιτουμένων δια των παρ.1 έως 3 του άρθρ.5 προσόντων, ως και της δια των άρθρ.10 και 11 του Π.Δ.1.2.1933 “περί προσωπικού Φαρμακείων”, καθοριζομένης διαδικασίας επιτρέπεται όπως προσέλθωσι εις εξετάσεις και οι έχοντες πάντα τα λοιπά προσόντα και υπερτετραετή άσκησιν εις Φαρμακείον, Κρατικόν, Δημοτικόν, Ιδιωτικόν ή Νοσηλευτικού Ιδρύματος και μη δηλώσαντες ταύτην εις το οικείον Υγειονομικόν Κέντρον, ίνα όμως γίνη δεκτός εις τας ανωτέρω εξετάσεις δέον όπως υποβάλη εις το Υπουργείον Κοινων. Πρόνοιας, εντός εξαμήνου από της δημοσιεύσεως του παρόντος Β.Δ/τος εις την Εφημερίδα της Κυβερνήσεως, σχετικήν αίτησιν συνοδευομένην υπό ενόρκου βεβαιώσεως των ασκησάντων αυτούς Φαρμακοποιών ή βεβαιώσεως του οικείου Υγειονομικού Κέντρου, του Κρατικού, Δημοτικού ή Νοσηλευτικού Ιδρύματος ή του οικείου Φαρμακευτικού Συλλόγου”. Η παρ.2 προσετέθη δια του Β.Δ.536 της 20 Αυγ./8 Σεπτ.1964 (ΦΕΚ Α΄153). Άρθρ.8.-(Εις τους εργασθέντας ήδη εις φαρμακεία ως πρακτικούς βοηθούς επί τριετίαν, ή τους συμπληρώσαντας μετά παρέλευσιν τριετίας από της ισχύος του παρόντος τριετή εν φαρμακείω πρακτικήν άσκησιν, επιτρέπεται η επ’ αδεία βοηθού εξέτασις άνευ των εν άρθρ.5 οριζομένων δικαιολογητικών και σχολικών ενδεικτικών, επί τη προσαγωγή πιστοποιητικού του οικείου φαρμακευτικού Συλλόγου, εκδιδομένου επί τη βάσει ενόρκου καταθέσεως των φαρμακοποιών, εις τα φαρμακεία των οποίων ειργάσθησαν. Η ένορκος βεβαίωσις επισυνάπτεται). Το άρθρ.8. κατηργήθη δια του Β.Δ.23/29 Ιαν.1937 και του άρθρ.2 Β.Δ.16/27 Νοεμ.1937, πλην ταύτα κατηργήθησαν δια του Β.Δ.14/26 Σεπτ.1938. Άρθρ.9.-Οι βοηθοί των φαρμακείων παρασκευάζουσι τα απόθετα φάρμακα και εκτελούσι συνταγάς συνυπευθύνως μετά του διευθύνοντος το φαρμακείον ή μετά του νομίμου αντικαταστάτου αυτού. Σελ.798(α) Άρθρ.10.-Μαθηταί φαρμακείων είναι οι εις τα φαρμακεία ασκούμενοι προς τακτικήν εκπαίδευσιν και απόκτησιν του πιστοποιητικού του βοηθού. Αρχόμενοι της εν τω φαρμακείω θητείας, εγγράφονται εις το επί τούτω βιβλίον του φαρμακείου και παρά τω νομιάτρω, προσάγοντες ενδεικτικόν των τουλάχιστον από παλαιού σχολαρχείου ή από της δευτέρας τάξεως του εξαταξίου γυμνασίου αποφοιτήσεως αυτών. Εις ουδένα αναγνωρίζεται ή εις φαρμακείον εγγραφή ως μαθητού εφ’ όσον δεν ήθελε προσαγάγει το ενδεικτικόν τούτου. Άρθρ.11.-Οι μαθηταί παρασκευάζουσι τα εν τω φαρμακείω απόθετα φάρμακα και εκτελούσι συνταγάς υπό την οδηγίαν του φαρμακοποιού ή του βοηθού. Κρατούσιν ημερολογιακώς τακτικόν βιβλίον των υπ’ αυτών παρασκευαζομένων φαρμάκων, το οποίον και υποβάλλουσι μετά των λοιπών δικαιολογητικών κατά τας προς απόκτησιν της αδείας βοηθού φαρμακείων εξετάσεις. Η τακτική αυτών εν τω φαρμακείω άσκησις είναι υπό την επίβλεψιν του οικείου νομιάτρου και υπόκειται εις τον έλεγχον της επιθεωρήσεως των φαρμακείων. Δια την τακτικήν άσκησιν των μαθητών ευθύνεται ο διευθύνων το φαρμακείον, αναφέρων περί αυτής κατά εξάμηνον εις τον οικείον νομίατρον, όστις κρατεί ιδιαίτερον φάκελλον δι’ έκαστον μαθητήν δια φαρμακείων της περιοχής του. Εν περιπτώσει ατάκτου φοιτήσεως, εισηγήσει του επιθεωρητού των φαρμακείων και μετά γνωμάτευσιν του ανωτάτου Υγειονομικού Συμβουλίου, δύναται ο Υπουργός Υγιεινής δι’ αποφάσεώς του να θεωρήση ως μη υπάρξασαν την προηγηθείσαν άσκησιν των μαθητών εν συνόλω ή εν μέρει. Άρθρ.12.-Η ύπαρξις εις τα φαρμακεία βοηθών ή μαθητών δεν είναι υποχρεωτική, αλλ’ ελλείψει βοηθού ή μαθητών τας συνταγάς και τα απόθετα φάρμακα εκτελεί μόνον ο φαρμακοποιός. Εις ετέρους υπαλλήλους π.χ. ταμίαν, γραμματέα ή υπηρέτην, δεν επιτρέπεται η εκτέλεσις των συνταγών ή παρασκευή των αποθέτων φαρμάκων. “Η πρόσληψις βοηθού επιστήμονος φαρμακοποιού είναι υποχρεωτική εφ’ όσον εις το Φαρμακείον υπηρετούσι, πλέον των τριών βοηθών φαρμακείων, προστιθεμένου ενός εισέτι φαρμακοποιού επί εκάστης επί πλέον τετράδος αδειούχων βοηθών φαρμακείων”. Η εντός « » παράγραφος προσετέθη δια του Β.Δ.29 Απρ./18 Μαΐου 1953. Άρθρ.13.-Το από 13/11/32 Π.Δ/μα περί προσωπικού των φαρμακείων καταργείται. 34.Θ.η.1 Προσωπικό Φαρμακείων Άρθρ.2.-Ο διευθύνων το φαρμακείον υπεύθυνος φαρμακοποιός ασκεί την γενικήν επίβλεψιν του φαρμακείου και εργάζεται εν αυτώ, υπέχων ακεραίαν την ευθύνην δια την κανονικήν λειτουργίαν αυτού. Άρθρ.3.-Βοηθός φαρμακοποιός είναι ο εργαζόμενος επί μισθώ παρά φαρμακείω μη ανήκοντι αυτώ ή μη διευθυνομένω παρ’ αυτού. Οι βοηθοί επιστήμονες φαρμακοποιοί υπέχουσιν εν γένει όλας τας ευθύνας της κανονικής λειτουργίας του φαρμακείου τας αναγομένας εν τω άρθρ.2 του παρόντος. Άρθρ.4.-“Βοηθός Φαρμακείου είναι ο έχων τετραετή άσκησιν εν Φαρμακείω και απολυτήριον Σχολαρχείου ή ενδεικτικόν δευτέρας τάξεως εξαταξίου Γυμνασίου και επιτυχώς υποστάς εξετάσεις ενώπιον της προς τούτο δια του ανωτέρω Δ/τος συσταθείσης Επιτροπής προς απόκτησιν αδείας ασκήσεως του επαγγέλματος του βοηθού φαρμακείων”. Το άρθρ.4 αντικαταστάθη ως άνω δια του άρθρ.1 Β.Δ.16/27 Νοεμ.1937. Αρθρ.5.-Ίνα γίνη δεκτός εις τας ανωτέρω εξετάσεις δέον να υποβάλη εις το υπουργείον Υγιεινής αίτησιν μετά των ακολούθων πιστοποιητικών: 1)Πιστοποιητικόν τακτικής και επιμελούς φοιτήσεως εις φαρμακείον κατά το άρθρ.11 υπογεγραμμένον παρά του διευθύνοντος το φαρμακείον ή τα φαρμακεία εις τα οποία έχει μαθητεύσει, ως και το ενδεικτικόν σχολής μορφώσεως. 2)Πιστοποιητικόν του οικείου νομιάτρου, εν ω ν’ αναγράφεται η ημερομηνία της εγγραφής του μαθητού, η τακτική αυτού θητεία και αι τυχόν επιβληθείσαι αυτώ ποιναί. 3)Βιβλίον, εις ο αναγράφει τα κατά τον χρόνον της μαθητείας αυτού παρασκευασθέντα υπ’ αυτού φάρμακα, προσυπογεγραμμένον υπό του διευθύνοντος το φαρμακείον. 4)Πιστοποιητικόν ότι δεν έχει καταδικασθή δι’ αδίκημα προβλεπόμενον υπό των άρθρ.22 και 23 του Ποινικού Νόμου. Προσθήκη γενομένη εις το άρθρ.5 δια του άρθρ.2 Β.Δ.16/27 Νοεμ.1937 κατηργήθη δια του Β.Δ.14/26 Σεπτ.1938. Άρθρ.6.-“Αι εξετάσεις προς απονομήν πιστοποιητικού βοηθού φαρμακείων ενεργούνται κατά χρόνον οριζόμενον δι’ αποφάσεως του Υπουργού Εθνικής Πρόνοιας εις τας πρωτευούσας των νομών και ενώπιον Επιτροπής συνιστωμένης: 1.Εκ του Γενικού Επιθεωρητού ή του οικείου Επιθεωρητού φαρμακείων ή τούτων απόντων ή κωλυομένων εκ του Προϊσταμένου του οικείου Υγειον. Κέντρου, ως Προέδρου. 2.Εκ δύο φαρμακοποιών υποδεικνυομένων υπό του οικείου Φαρμακευτικού Συλλόγου. Η εξεταστική επιτροπή μετά το πέρας των εξετάσεων υποβάλλει εις το Υπουργείον Πρόνοιας το αποτέλεσμα”. Το άρθρο.6 αντικατεστάθη ως άνω δια του Β.Δ.1/5 Φεβρ.1941. 